Løvubetong P/F var sett á stovn 10. mars 1984. Endamálið hjá felagnum er at blanda og selja betong og at reka alt slag av handli í tí sambandi. Løvubetong hevur ment seg til høvuðs veitara av sementi í Føroyum og harafturat hevur felagið eina av størstu og best útgjørdu betongblandustøðunum í landunum. Løvubetong leggur serligan dent á góskutrygging. Virkisøkið ment Seinnu árini hava vit víðkað um virkisøkið hjá felagnum. Í 2007 keyptu vit ein Terex | Demag AC 120-1 mobilkrana at leiga út. Tað seinasta, ið er komið afturat virkisøkinum hjá Løvubetong, er ein 1200 fermetra stór nýmótans elementhøll, har vit gera øll sløg av veggelementum, bjálkum og súlum. Løvubetong hevur stórar nøgdir av tilfari innadura, og hevur eisini møguleika at stoypa við heitum vatni. Hettar ger at vit altíð kunna veita betong sum er um 20-25 gradir heitt! Bjálva betong elementir til Bátafelagið Í hesum døgum verður nýggja felagshúsið, hjá Bátafelaginum í Tórshavn, reist á Bryggjubakka. Tað er Búsetur ið stendur fyri byggingini, men út- og inn-veggir eru úr betong elementum veitt av Løvubetong. Útveggir eru bjálva við 150 mm trýstfastari bjálving og hava innstoyptar El-dósir og vatnleiðingar, tvs. at innan er klárt til máling. Uttan hevur Bátafelagið valgt at pussa alla fasaduna. Bátafelagið ynskti at fáa ein bygning úr elementum fyri at hava byggitíðina so stutta sum møgulig og eisini tí byggplássið er sera avmarkað.